text: Kæmpe interesse for at medvirke i Disney-forestilling
  07 december 2013 kl. 12.56
  400 skuespillere og sangere er i denne weekend til prøve på Fredericia Teater. De håber alle at få en plads i forestillingen "Den lille Havfrue".
  Den 28. august er der premiere på Disney-forestillingen "Den lille Havfrue" på Fredericia Teater.
  Men allerede nu skal de medvirkende i forestillingen udpeges.
  Og interessen er enorm.
  - Belært af erfaringen fra Aladdin vidste vi jo godt, at der ville være stor interesse. Men vi er lidt overraskede over, at den er så stor, siger teaterchef Søren Møller til DR Trekanten.
  Det er ikke kun danskere, der gerne vil være med i forestillingen. Til prøverne deltager også finnere, tyskere, nordmænd og hollændere.
  